CELEX: 32022R0486
Language: ro
Date: 2022-01-21 00:00:00
Title: Regulamentul delegat (UE) 2022/486 al Comisiei din 21 ianuarie 2022 de modificare a anexelor I și III la Regulamentul delegat (UE) nr. 906/2014 de completare a Regulamentului (UE) nr. 1306/2013 al Parlamentului European și al Consiliului în ceea ce privește metodele de calcul al cheltuielilor aferente intervenției publice

28.3.2022   
               
               
                  RO
               
               
                  Jurnalul Oficial al Uniunii Europene
               
               
                  L 100/1
               
            
         REGULAMENTUL DELEGAT (UE) 2022/486 AL COMISIEI
         din 21 ianuarie 2022
         de modificare a anexelor I și III la Regulamentul delegat (UE) nr. 906/2014 de completare a Regulamentului (UE) nr. 1306/2013 al Parlamentului European și al Consiliului în ceea ce privește metodele de calcul al cheltuielilor aferente intervenției publice
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78,(CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (1), în special articolul 20 alineatele (2) și (3),
         întrucât:
         
                     (1)
                  
                  
                     Regulamentul delegat (UE) nr. 906/2014 al Comisiei (2) stabilește norme detaliate aplicabile cheltuielilor aferente intervenției publice în cadrul Fondului european de garantare agricolă (FEGA). Dispozițiile regulamentului respectiv trebuie adaptate pentru a se ține seama de faptul că intervenția publică este utilizată doar ocazional.
                  
               
                     (2)
                  
                  
                     Partea I din anexa I la Regulamentul delegat (UE) nr. 906/2014 definește ratele dobânzii aplicabile pentru finanțarea cheltuielilor aferente intervenției publice în cadrul FEGA.
                  
               
                     (3)
                  
                  
                     Pentru a stabili aceste rate ale dobânzii, statele membre trebuie să notifice Comisiei rata medie a dobânzii pe care au suportat-o efectiv pe parcursul unei perioade de referință. În cazul în care un stat membru nu a suportat niciun cost cu dobânzile pentru că nu a avut produse agricole plasate în depozitare publică, Comisia trebuie să fixeze rata dobânzii de referință pe baza mediei ratelor dobânzilor de referință. În cazul statelor membre a căror monedă este moneda euro, rata de referință este rata dobânzii interbancare oferită la operațiunile în euro (EURIBOR). În cazul statelor membre a căror monedă nu este moneda euro, rata de referință este rata dobânzii interbancare oferită (IBOR).
                  
               
                     (4)
                  
                  
                     Având în vedere numărul tot mai mic de operațiuni bazate pe rata EURIBOR, rata dobânzii pe termen scurt la operațiunile în euro (€STR) ar trebui să fie furnizată ca rată alternativă pentru cazurile în care rata EURIBOR nu este disponibilă. Pentru statele membre a căror monedă nu este moneda euro, ar trebui să se prevadă, de asemenea, posibilitatea de a utiliza rata alternativă care înlocuiește rata IBOR națională.
                  
               
                     (5)
                  
                  
                     În prezent, în conformitate cu normele prevăzute în partea I din anexa I la Regulamentul delegat (UE) nr. 906/2014, Comisia trebuie să adopte, pentru fiecare exercițiu financiar, un regulament de punere în aplicare prin care se stabilește rata dobânzii, chiar dacă rata dobânzii nu se modifică și chiar dacă nu există produse plasate în depozitare publică. Din motive de simplificare și de utilizare eficientă a resurselor, este oportun să se prevadă că regulamentul de punere în aplicare al Comisiei de stabilire a ratei dobânzii rămâne în vigoare până la abrogarea sa. Prin urmare, Comisia trebuie să actualizeze rata dobânzii numai în cazul în care are loc o intervenție de depozitare publică sau în cazul în care se preconizează că va avea loc o cumpărare de intervenție.
                  
               
                     (6)
                  
                  
                     Partea I punctul 4 din anexa III la Regulamentul delegat (UE) nr. 906/2014 prevede normele de stabilire a sumelor standard aplicabile pentru Uniune atunci când mai puțin de patru state membre pun în depozitare publică un anumit produs. Cu toate acestea, se poate întâmpla ca mai mult de patru state membre să pună în depozitare publică un anumit produs, dar mai puțin de patru state membre să își notifice costurile înregistrate. Pentru a evita incertitudinea juridică în ceea ce privește stabilirea sumelor standard aplicabile, se impune să se adauge o dispoziție pentru cazurile în care mai puțin de patru state membre își notifică costurile înregistrate.
                  
               
                     (7)
                  
                  
                     Partea II punctul 3 din anexa III la Regulamentul delegat (UE) nr. 906/2014 prevede că Comisia poate reține sumele standard fixate anterior pentru un produs atunci când nu a existat sau nu va exista depozitare publică pentru exercițiul financiar în curs. Din motive de simplificare și de utilizare eficientă a resurselor, sumele standard aplicabile nu trebuie fixate în mod sistematic în fiecare an. În schimb, decizia de punere în aplicare a Comisiei de fixare a sumelor standard respective trebuie să rămână aplicabilă până la abrogarea sa.
                  
               
                     (8)
                  
                  
                     Prin urmare, anexele I și III la Regulamentul delegat (UE) nr. 906/2014 trebuie modificate în consecință,
                  
               ADOPTĂ PREZENTUL REGULAMENT:
         
            Articolul 1
            Anexele I și III la Regulamentul delegat (UE) nr. 906/2014 se modifică după cum urmează:
            
                        1.
                     
                     
                        Anexa I partea I se modifică după cum urmează:
                        
                                    (a)
                                 
                                 
                                    punctul 1 se înlocuiește cu următorul text:
                                    
                                                „1.
                                             
                                             
                                                Pentru calcularea cheltuielilor financiare care urmează a fi suportate din FEGA pentru fondurile mobilizate de statul membru în scopul achiziționării de produse de intervenție, Comisia fixează o rată a dobânzii în conformitate cu articolul 20 alineatul (4) din Regulamentul (UE) nr. 1306/2013, uniformă pentru întreaga Uniune. Această rată uniformă a dobânzii corespunde mediei ratelor EURIBOR la termen, pe 3 luni și pe 12 luni, înregistrate pe parcursul unei perioade de referință de 6 luni care va fi stabilită de Comisie, cu o ponderare de o treime și, respectiv, de două treimi. În cazul în care rata EURIBOR nu este disponibilă, se utilizează media €STR înregistrată în perioada de referință de 6 luni.”;
                                             
                                          
                              
                                    (b)
                                 
                                 
                                    punctul 2 se modifică după cum urmează:
                                    
                                                (i)
                                             
                                             
                                                primul paragraf se înlocuiește cu următorul text:
                                                „Pentru stabilirea ratelor dobânzii aplicabile, statele membre comunică Comisiei, la cererea acesteia, rata medie a dobânzii pe care au suportat-o în mod real pe parcursul perioadei de referință menționate la punctul 1, fără a depăși termenul-limită menționat în respectiva cerere. Această notificare se realizează utilizând formularul pus la dispoziția statelor membre de către Comisie.”;
                                             
                                          
                                                (ii)
                                             
                                             
                                                la al treilea paragraf, literele (a) și (b) se înlocuiesc cu următorul text:
                                                
                                                            „(a)
                                                         
                                                         
                                                            în cazul statelor membre a căror monedă este moneda euro, rata dobânzii interbancare oferită la operațiunile în euro pe trei luni (EURIBOR) sau, în cazul în care rata EURIBOR nu este disponibilă, €STR;
                                                         
                                                      
                                                            (b)
                                                         
                                                         
                                                            în cazul statelor membre a căror monedă nu este moneda euro, rata dobânzii interbancare oferită la operațiunile pe trei luni aplicabilă în fiecare stat membru (IBOR) sau, dacă rata IBOR nu este disponibilă în statul membru în cauză, rata care înlocuiește IBOR”;
                                                         
                                                      
                                          
                              
                                    (c)
                                 
                                 
                                    la punctul 3, al doilea paragraf se înlocuiește cu următorul text:
                                    „Ratele dobânzii stabilite prin regulamentul de punere în aplicare al Comisiei adoptat pe baza articolului 20 alineatul (4) din Regulamentul (UE) nr. 1306/2013 se rotunjesc până la o zecimală”;
                                 
                              
                                    (d)
                                 
                                 
                                    se adaugă punctul 4 cu următorul text:
                                    
                                                „4.
                                             
                                             
                                                Regulamentul de punere în aplicare al Comisiei de stabilire a ratei dobânzii menționate la punctul 3 al doilea paragraf continuă să se aplice până la abrogarea sa printr-un nou regulament de punere în aplicare al Comisiei de stabilire a unei noi rate a dobânzii.”
                                             
                                          
                              
                  
                        2.
                     
                     
                        Anexa III se modifică după cum urmează:
                        
                                    (a)
                                 
                                 
                                    în partea I, punctul 4 se înlocuiește cu următorul text:
                                    
                                                „4.
                                             
                                             
                                                Dacă mai puțin de patru state membre pun în depozitare publică un anumit produs sau notifică costurile aferente unei operațiuni fizice referitoare la un produs menționat în anexa II, sumele standard pentru produsul respectiv se stabilesc pe baza costurilor înregistrate în statele membre în cauză. Totuși, suma standard finală pentru produsul respectiv nu poate varia cu mai mult de 2 % față de suma stabilită anterior.”;
                                             
                                          
                              
                                    (b)
                                 
                                 
                                    în partea II, punctul 3 se înlocuiește cu următorul text:
                                    
                                                „3.
                                             
                                             
                                                În cazul în care nu există depozitare publică în exercițiul financiar în cauză, decizia de punere în aplicare a Comisiei de stabilire a sumelor standard continuă să se aplice până la abrogarea acesteia printr-o nouă decizie de punere în aplicare a Comisiei de stabilire a unor noi sume standard.”
                                             
                                          
                              
                  
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 21 ianuarie 2022.
            
               
                  Pentru Comisie
               
               
                  Președinta
               
               Ursula VON DER LEYEN
            
         
         
            (1)  JO L 347, 20.12.2013, p. 549.
         
            (2)  Regulamentul delegat (UE) nr. 906/2014 al Comisiei din 11 martie 2014 de completare a Regulamentului (UE) nr. 1306/2013 al Parlamentului European și al Consiliului în ceea ce privește cheltuielile aferente intervenției publice (JO L 255, 28.8.2014, p. 1).